stanford-oval/wikipedia huggingface dataset:
เคนเนธ บรานาห์
รางวัลที่ได้รับ

จำนวนรางวัลที่เข้าชิงและได้รับจากภาพยนตร์ของ เคนเนธ บรานาห์
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 1989 | เฮนรี่ที่ 5 จอมราชันย์ | 3 | 1 | 6 | 1 |  |  |
| 1991 | เมินเสียเถิดความตาย |  |  | 1 |  | 1 |  |
| 1993 | รักจะแต่งต้องแบ่งหัวใจ |  |  | 1 |  | 1 |  |
| 1994 | แมรี่ เชลลีย์ แฟรงเกนสไตน์ | 1 |  | 1 |  |  |  |
| 1996 | แฮมเล็ต | 4 |  | 2 |  |  |  |
| 2006 | แอส ยู ไลค์ อิท |  |  |  |  | 1 |  |
| 2015 | ซินเดอเรลล่า | 1 |  | 1 |  |  |  |
| 2021 | เบลฟาสต์ | 7 | 1 | 6 | 1 | 7 | 1 |
| ทั้งหมด | ทั้งหมด | 16 | 2 | 18 | 2 | 10 | 1 |
แหล่งข้อมูลอื่น

เคนเนธ บรานาห์ ที่อินเทอร์เน็ตมูวีเดตาเบส
เครือข่ายพื้นที่สงวนชีวมณฑลโลก

เครือข่ายพื้นที่สงวนชีวมณฑลโลก (อังกฤษ: World Network of Biosphere Reserves; WNBR) เป็นพื้นที่คุ้มครองที่กำหนดขึ้นในระดับสากล ซึ่งแต่ละรายการเรียกว่า พื้นที่สงวนชีวมณฑล ภายใต้โครงการมนุษย์และชีวมณฑล (Man and the Biosphere (MAB) Programme) ขององค์การยูเนสโก ที่ก่อตั้งมาตั้งแต่ พ.ศ. 2514 มีวัตถุประสงค์เพื่อแสดงและวางแนวทางการพัฒนาความสัมพันธ์ระหว่างมนุษย์กับธรรมชาติและสิ่งแวดล้อม บนพื้นฐานวิทยาศาสตร์โดย เช่น ส่งเสริมการพัฒนาที่ยั่งยืน
เครือข่าย

ใน พ.ศ. 2564 องค์การยูเนสโกได้กำหนดพื้นที่สงวนชีวมณฑลโลกแล้วทั้งสิ้น 727 รายการ ใน 131 รัฐ ประกอบด้วย
| ภูมิภาค | จำนวนพื้นที่ | จำนวนรัฐ |
| --- | --- | --- |
| แอฟริกา | 86 | 31 |
| รัฐอาหรับ | 35 | 14 |
| เอเชียและแปซิฟิก | 168 | 40 |
| ยุโรปและอเมริกาเหนือ | 306 | 24 |
| ลาตินอเมริกาและแคริบเบียน | 132 | 22 |
ดูเพิ่ม

พื้นที่สงวนชีวมณฑลโลกในประเทศไทย
แหล่งข้อมูลอื่น

Searchable list of UNESCO World Network of Biosphere Reserves
แผนที่พื้นที่สงวนชีวมณฑล ในปี 2013 (Note: the transboundary places are redistributed among the countries in which they are located on the location map, therefore, have been counted several times ').
เครื่องประจุแบตเตอรี่

เครื่องประจุแบตเตอรี่ (อังกฤษ: battery charger, recharger) เป็นอุปกรณ์สำหรับใช้บรรจุพลังงานลงไปในเซลล์ทุติยภูมิหรือแบตเตอรี่ชนิดบรรจุซ้ำได้โดยขับดันกระแสไฟฟ้าลงไป
เกณฑ์วิธีของการชาร์จหรือบรรจุไฟขึ้นกับขนาดและประเภทของแบตเตอรี่ที่ถูกบรรจุไฟ แบตเตอรี่บางประเภททนทานการบรรจุไฟเกินจำเป็นได้ดี และสามารถนำมาบรรจุซ้ำได้โดยเชื่อมต่อกับแหล่งศักย์ไฟฟ้าหรือแหล่งกระแสไฟฟ้าที่เสถียร เครื่องประจุแบตเตอรี่อย่างง่ายจำเป็นต้องถอดอุปกรณ์ออกเมื่อสิ้นสุดวัฏจักรการบรรจุไฟ หรืออาจมีเครื่องจับเวลาที่ตัดกระแสไฟฟ้า ณ จุดเวลาหนึ่ง แบตเตอรี่ประเภทอื่น ๆ ไม่สามารถทนการบรรจุไฟเกินจำเป็นอย่างยาวนานได้ เนื่องจากเครื่องประจุอาจมีวงจรตรวจจับอุณหภูมิหรือศักย์ไฟฟ้าและตัวควบคุมไมโครโพรเซสเซอร์สำหรับปรับกระแสไฟฟ้าที่บรรจุไฟอยู่ กำหนดสภานะของประจุ และตัดกระแสไฟฟ้าเมื่อบรรจุไฟเสร็จ
แบตเตอรี่รถยนต์ 12V ชนิด แบตเตอรี่แบบตะกั่ว-กรด ขณะกำลังชาร์จ
เครื่องตรวจจับอนุภาค

ในการศึกษาฟิสิกส์อนุภาค, ฟิสิกส์นิวเคลียร์ และวิศวกรรมนิวเคลียร์ทั้งในเชิงทดลองและประยุกต์ เครื่องตรวจจับอนุภาค (อังกฤษ: particle detector; หรือรู้จักในชื่อ เครื่องตรวจจับการแผ่รังสี (radiation detector)) คือเครื่องมือที่ใช้สำหรับตรวจจับ ติดตาม หรือแยกแยะอนุภาคพลังงานสูง เช่นอนุภาคที่เกิดจากการสลายตัวของสารกัมมันตรังสี การแผ่รังสีคอสมิก หรือปฏิกิริยาที่เกิดในเครื่องเร่งอนุภาค เป็นต้น เครื่องตรวจจับสมัยใหม่ยังสามารถใช้เป็นแคลอรีมิเตอร์เพื่อตรวจวัดพลังงานของรังสีที่ตรวจจับได้ ทั้งยังอาจใช้เพื่อตรวจวัดคุณสมบัติอื่นๆ ของอนุภาคด้วย เช่น โมเมนตัม สปิน ประจุ ฯลฯ
แหล่งอ้างอิงทั่วไป

"Radiation detectors". H. M. Stone Productions, Schloat. Tarrytown, N.Y., Prentice-Hall Media, 1972.
Active Pixel Sensors (APS) for the detection of ionizing particles
The Particle Detector BriefBook เก็บถาวร 2008-05-26 ที่ เวย์แบ็กแมชชีน
How to Build a Cloud Chamber
Grupen, C. (June 28-July 10 1999). "Physics of Particle Detection". AIP Conference Proceedings, Instrumentation in Elementary Particle Physics, VIII. Vol. 536. Istanbul: Dordrecht, D. Reidel Publishing Co. pp. 3–34. doi:10.1063/1.1361756. {{cite conference}}: ตรวจสอบค่าวันที่ใน: |date= (help)
เครือข่ายประชาธิปไตยสังคมนิยมในเอเชีย

| เครือข่ายประชาธิปไตยสังคมนิยมในเอเชีย  |
| --- | --- |
ชื่อย่อ: Socdem Asia
หัวหน้า: มารี คริส กาเบรโรส (Marie Chris Cabreros)
ก่อตั้ง: 2009; 15 ปีที่แล้ว (2009)
อุดมการณ์: ประชาธิปไตยสังคมนิยม หลังเสรีนิยมใหม่
จุดยืน: ซ้ายกลาง
กลุ่มระดับสากล: พันธมิตรก้าวหน้า
สี:   สีแดง
เว็บไซต์
www.socdemasiapacific.com
เครือข่ายประชาธิปไตยสังคมนิยมในเอเชีย (อังกฤษ: Network of Social Democracy in Asia) โดยย่อว่า Socdem Asia เป็นกลุ่มภูมิภาคขององค์กรประชาธิปไตยสังคมนิยมในเอเชีย Socdem Asia เป็นเครือข่ายที่มีความสัมพันธ์กับพันธมิตรก้าวหน้า (Progressive Alliance)
พรรคการเมือง

เครือข่ายประกอบด้วยพรรคการเมืองจาก 13 ประเทศ ได้แก่
พรรคนัซเดม (Nasdem Party) (อินโดนีเซีย)
พรรคประชาธิปไตยอินโดนีเซีย-การต่อสู้ (อินโดนีเซีย)
พรรคยุติธรรม (Justice Party (South Korea)) (เกาหลีใต้)
พรรคกิจประชาธิปไตย (มาเลเซีย)
พรรคประชาชนมองโกเลีย (Mongolian People's Party) (มองโกเลีย)
พรรคประชาธิปไตยเพื่อสังคมใหม่ (พม่า)
สันนิบาตแห่งชาติรัฐฉานเพื่อประชาธิปไตย (พม่า)
คองเกรสเนปาล (เนปาล)
พรรคอัคบายัน (Akbayan) (ฟิลิปปินส์)
พรรคสามัญชน (ไทย)
พรรคประชาชน (ไทย)
แนวร่วมปฏิวัติเพื่อเอกราชติมอร์ตะวันออก (ติมอร์ตะวันออก)
ดูเพิ่ม

ประชาธิปไตยสังคมนิยม
หลังเสรีนิยมใหม่ (Post-neoliberalism)
พันธมิตรก้าวหน้า
หมวดหมู่:ประชาธิปไตยสังคมนิยมในทวีปเอเชีย
แหล่งข้อมูลอื่น

หน้าหลักเว็บไซต์ SocDem Asia
เครื่องปิ้งขนมปัง

เครื่องปิ้งขนมปังแบบปัจจุบัน
เครื่องปิ้งขนมปังเจเนอรัลอิเล็กทริก รุ่น D-12 จากยุค ค.ศ. 1910
เครื่องปิ้งขนมปัง (อังกฤษ: toaster) เป็นเครื่องใช้ไฟฟ้าขนาดเล็กที่ใช้ในการปิ้งขนมปังชนิดต่างๆ
โดยภายในจะมีส่วนประกอบหลักเป็นลวดความร้อน ประกอบติดกับตะแกรงสำหรับบรรจุขนมปัง
เครื่องปิ้งขนมปังสมัยใหม่จะมีลวดความร้อนอยู่ทั้งสองฟากของขนมปัง ทำให้สุกพร้อมกันทั้งสองด้าน
รวมทั้งมีระบบตั้งเวลาและกลไกที่จะดีดขนมปังออกจากเครื่องโดยอัตโนมัติเมื่อปิ้งเสร็จ
เครื่องพิมพ์แบบพ่นหมึก

เครื่องพิมพ์แบบพ่นหมึก
เครื่องพิมพ์แบบพ่นหมึก หรือ เครื่องพิมพ์อิงก์เจ็ต (อังกฤษ: Inkjet Printer) เป็นเครื่องพิมพ์ที่ทำงานโดยการพ่นหมึกออกมาเป็นหยดเล็กๆ ลงบนกระดาษ เมื่อต้องการพิมพ์รูปทรงหรือรูปภาพใดๆ เครื่องพิมพ์จะทำการพ่นหมึกออกตามแต่ละจุดในตำแหน่งที่เครื่องประมวลผลไว้อย่างแม่นยำ ตามความต้องการของเรา ซึ่งเครื่องพิมพ์แบบพ่นหมึกจะมีคุณภาพดีกว่าเครื่องพิมพ์ดอตแมทริกซ์ โดยรูปที่มีความซับซ้อนมากๆเครื่องพิมพ์แบบพ่นหมึกจะได้ผลลัพธ์ที่ดีกว่า ชัดเจนและคมชัดกว่าแบบดอตแมทริกซ์
A Canon inkjet with CMYK cartridges
วิกิมีเดียคอมมอนส์มีสื่อเกี่ยวกับ Inkjet printers
เครื่องนับเพลา

เครื่องนับเพลา (อังกฤษ: Axle counter) คือ เครื่องมือสำหรับตรวจจับความเคลื่อนไหวของรถไฟผ่านเพลาล้อ ประกอบด้วยตัวตรวจจับสองชุด ซึ่งอาจจะใช้วิธีแม่เหล็ก หรือวิธีไฟฟ้าก็ได้ วิธีแม่เหล็กจะใช้ขดลวดสองชุดตั้งสองด้านของรางรถไฟ อันหนึ่งอยู่ในราง อันหนึ่งอยู่นอกราง เมื่อมีขบวนรถผ่านจะทำให้สนามแม่เหล็กระหว่างขดลวดทั้งสองนั้นถูกรบกวน เกิดเป็นสัญญาณขึ้นสำหรับนำไปประมวลผลโดยระบบต่อไป โดยอาจจะนับว่า จำนวนเพลาครบหรือไม่ ถ้าครบก็แสดงว่าไม่มีขบวนรถส่วนหนึ่งส่วนใดหลุด หรืออาจส่งสัญญาณว่าขบวนรถกำลังผ่านมาแล้ว เพื่อปิดเครื่องกั้นถนน
เครื่องนับเพลามีทั้งแบบที่ต้องเจาะราวรางรถไฟ และแบบที่ไม่ต้อง
ดูเพิ่ม

ระบบอาณัติสัญญาณรถไฟ
เครือข่ายมหาวิทยาลัยอาเซียน

| --- | --- |
ตราสัญลักษณ์เครือข่ายมหาวิทยาลัยอาเซียน
ชื่อย่อ: AUN
ก่อตั้ง: พฤศจิกายน ค.ศ. 1995
ประเภท: กลุ่มมหาวิทยาลัย
สํานักงานใหญ่: อาคารเฉลิมราชกุมารี 60 พรรษา (จามจุรี10)
ที่ตั้ง: จุฬาลงกรณ์มหาวิทยาลัย แขวงวังใหม่ เขตปทุมวัน กรุงเทพมหานคร ประเทศไทย
สมาชิก  : 10 ประเทศ
เว็บไซต์: เว็บไซต์อย่างเป็นทางการ
อาคารจามจุรี 10 สำนักงานใหญ่เครือข่ายมหาวิทยาลัยอาเซียน
เครือข่ายมหาวิทยาลัยอาเซียน (อังกฤษ: ASEAN University Network; AUN) เป็นความร่วมมือของสถาบันอุดมศึกษาระหว่างประเทศสมาชิกสมาคมประชาชาติแห่งเอเชียตะวันออกเฉียงใต้ หรืออาเซียน ก่อตั้งขึ้นเมื่อพฤศจิกายน ค.ศ. 1995 รวม 13 สถาบัน ต่อมาได้ขยายความร่วมมือระหว่างอาเซียนเพิ่มมากขึ้นทำให้สมาชิกของเครือข่ายมหาวิทยาลัยอาเซียนเพิ่มจำนวนเป็น 30 สถาบัน
สมาชิก

| ประเทศ | สถาบันอุดมศึกษา | ที่ตั้ง |
| --- | --- | --- |
|  กัมพูชา |  มหาวิทยาลัยภูมินทร์พนมเปญ (Royal University of Phnom Penh)  มหาวิทยาลัยภูมินทร์นิติศาสตร์และเศรษฐศาสตร์ (Royal University of Law and Economics) |  พนมเปญ  พนมเปญ |
|  บรูไน |  มหาวิทยาลัยแห่งบรูไนดารุสซาลาม (Universiti Brunei Darussalam) |  บันดาร์เซอรีเบอกาวัน |
|  ไทย |  มหาวิทยาลัยมหิดล (Mahidol University)  จุฬาลงกรณ์มหาวิทยาลัย (Chulalongkorn University)  มหาวิทยาลัยเชียงใหม่ (Chiang Mai University)  มหาวิทยาลัยบูรพา (Burapha University)  มหาวิทยาลัยสงขลานครินทร์ (Prince of Songkla University)  มหาวิทยาลัยอัสสัมชัญ ( Assumption University (Thailand)) |  นครปฐม  กรุงเทพมหานคร  เชียงใหม่  ชลบุรี  สงขลา |
|  พม่า |  มหาวิทยาลัยย่างกุ้ง (University of Yangon)  มหาวิทยาลัยมัณฑะเลย์ (University of Mandalay)  สถาบันเศรษฐศาสตร์ย่างกุ้ง (Yangon Institute of Economics) |  ย่างกุ้ง  มัณฑะเลย์  ย่างกุ้ง |
|  ฟิลิปปินส์ |  Ateneo de Manila University (Ateneo de Manila University)  มหาวิทยาลัย De La Salle (De La Salle University)  มหาวิทยาลัยแห่งชาติฟิลิปปินส์ (University of the Philippines) |  เกซอนซิตี  มะนิลา  เกซอนซิตี |
|  มาเลเซีย |  มหาวิทยาลัยมาลายา  (Universiti Malaya)  มหาวิทยาลัยวิทยาศาสตร์แห่งมาเลเซีย (Universiti Sains Malaysia)  มหาวิทยาลัยแห่งชาติมาเลเซีย (Universiti Kebangsaan Malaysia)  มหาวิทยาลัยอุตรา มาเลเซีย (Universiti Utara Malaysia)  มหาวิทยาลัยปุตรา มาเลเซีย (Universiti Putra Malaysia) |  กัวลาลัมเปอร์  Gelugor, ปีนัง  Bangi, เซอลาโงร์  Sintok, เกอดะฮ์  Serdang, เซอลาโงร์ |
|  ลาว |  มหาวิทยาลัยแห่งชาติลาว (National University of Laos) |  เวียงจันทน์ |
|  เวียดนาม |  มหาวิทยาลัยแห่งชาติเวียดนาม นครโฮจิมินห์ (Vietnam National University, Ho Chi Minh City)  มหาวิทยาลัยแห่งชาติเวียดนาม ฮานอย (Vietnam National University, Hanoi)  มหาวิทยาลัยเกิ่นเทอ (Can Tho University) |  นครโฮจิมินห์  ฮานอย  เกิ่นเทอ |
|  สิงคโปร์ |  มหาวิทยาลัยการจัดการแห่งสิงคโปร์ (Singapore Management University)  มหาวิทยาลัยเทคโนโลยีนันยาง (Nanyang Technological University)  มหาวิทยาลัยแห่งชาติสิงคโปร์  (National University of Singapore) |  สิงคโปร์  สิงคโปร์  สิงคโปร์ |
|  อินโดนีเซีย |  มหาวิทยาลัยแห่งอินโดนีเซีย (Universitas Indonesia)  มหาวิทยาลัยกัดจาห์ มาดา (Universitas Gadjah Mada)  สถาบันเทคโนโลยีบันดุง (Institut Teknologi Bandung)  มหาวิทยาลัยแอร์ลังกา (Universitas Airlangga) |  จาการ์ตา  ย๊อกจาการ์ตา  บันดุง  ซูราบายา |
ดูเพิ่ม

EAIE
EURODOC
Association of African Universities
Association of Commonwealth Universities
Agence universitaire de la Francophonie (AUF)
European University Association
สมาคมมหาวิทยาลัยภาคพื้นแปซิฟิก
เครือข่ายการศึกษาและการวิจัยแห่งลุ่มแม่น้ำโขง (Greater Mekong Sub-region Academic and Research Network: GMSARN)
แหล่งข้อมูลอื่น

เว็บไซต์อย่างเป็นทางการ
เครื่องนับไกเกอร์–มึลเลอร์

เครื่องนับไกเกอร์มึลเลอร์
เครื่องนับไกเกอร์–มึลเลอร์ (อังกฤษ: Geiger–Müller counter) หรือ เครื่องนับไกเกอร์ (อังกฤษ: Geiger counter) เป็นเครื่องมือวัดชนิดหนึ่งประกอบด้วยกระบอกรับรังสี และมิเตอร์ที่มีหน้าปัดบอกปริมาณรังสีได้
ลักษณะของไกเกอร์ประกอบด้วยกระบอกซึ่งบรรจุก๊าซอาร์กอนไว้ เมื่อนำไปวางไว้ในบริเวณที่มีการแผ่รังสี รังสีจะผ่านเข้าทางช่องด้านหน้าของกระบอก กระทบกับอะตอมของอาร์กอน ทำให้อิเล็กตรอนของอาร์กอนหลุดออกไป กลายเป็น Ar+ ก่อให้เกิดความต่างศักย์ระหว่าง Ar+ กับ e- ในหลอด ซึ่งจะแปลงค่าความต่างศักย์ออกมาเป็นตัวเลขบนหน้าปัด ค่าที่ได้นี้จะมากหรือน้อยก็ขึ้นอยู่กับชนิดของรังสี และความเข้มข้นของรังสีที่จะทำให้ Ar กลายเป็น Ar+ ได้มากหรือน้อย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Geiger counter
เคาน์เตอร์ไกเกอร์ทำงานอย่างไร
เครื่องบินกระดาษ

ระวังสับสนกับ เครื่องบินกระดาษจิ๋ว
ภาพแสดงการพับเครื่องบินกระดาษแบบง่าย
เครื่องบินกระดาษ
เครื่องบินกระดาษ (อังกฤษ: paper plane) เป็นของเล่นทำจากการพับกระดาษเป็นรูปเครื่องบิน ใช้สำหรับร่อนไปในอากาศ จัดเป็นรูปแบบหนึ่งของโอะริงะมิ หรือศิลปะการพับกระดาษของญี่ปุ่น มีชื่อเรียกในภาษาญี่ปุ่นว่า  kamihikōki (紙飛行機)
ปัจจุบันยังเป็นที่ถกเถียงกันว่าใครเป็นคิดค้นการพับเครื่องบินกระดาษเป็นครั้งแรก ระหว่างนักประดิษฐ์ชาวจีนที่เป็นผู้คิดค้นว่าว เมื่อ 2800 ปีก่อน   หรือเลโอนาร์โด ดา วินชี ที่มีหลักฐานแสดงการสร้างแบบจำลองของเครื่องบินจากแผ่นหนัง ในคริสต์ศตวรรษที่ 15
แหล่งข้อมูลอื่น

Paper Airplanes ที่เว็บไซต์ Curlie
The Open Paper Plane Database เก็บถาวร 2009-09-18 ที่ เวย์แบ็กแมชชีน User-created Creative Commons paper airplane instructions.
Paper Airplanes +50 models of exotics paper airplanes.
OrigamiTube เก็บถาวร 2008-05-27 ที่ เวย์แบ็กแมชชีน for easy instructional videos on folding planes.
เครื่องยนต์สันดาปภายนอก

ภาพจำลองเครื่องยนต์สันดาปภายนอกของ โทมัส นิวคอแมน
เครื่องยนต์สันดาปภายนอก  (อังกฤษ: External  combustion engine)  เป็นเครื่องยนต์ที่การเผาไหม้เกิดขึ้นภายนอกเครื่องยนต์จากเชื้อเพลิงต่างๆ เช่น ถ่านหิน ไม้ น้ำมัน หรือเชื้อเพลิงอื่น ใช้พลังความร้อนจากการเผาไหม้เชื้อเพลิงเปลี่ยนสถานะของเหลวให้กลายเป็นไอน้ำแรงดันสูงก่อให้เกิดการเปลี่ยนเป็นพลังงานกลหมุนเครื่องยนต์ ข้อเสียของเครื่องยนต์แบบสันดาปภายนอกจะสูญเสียพลังงานความร้อนโดยเปล่าประโยชน์ไปมาก โทมัส นิวคอแมน  (Thomas Newcoman )ได้ประดิษฐ์เครื่องจักรไอน้ำซึ่งเป็นเครื่องยนต์ชนิดสันดาปภายนอกครั้งแรกในปี พ.ศ. 2248 และเป็นที่นิยมกันมาก และได้รับพัฒนาต่อโดยเจมส์ วัตต์
เครื่องจักรไอน้ำนับได้ว่าเป็นเครื่องจักรหรือเครื่องยนต์ยุคแรก ถูกนำไปใช้ใน รถจักรไอน้ำ รถไฟไอน้ำ เรือกลไฟ เครื่องจักรในโรงงานอุตสาหกรรม  เป็นต้น และเป็นจุดเริ่มต้นของอุตสาหกรรมสมัยใหม่
เครือข่ายซ้อนทับ

เครือข่ายซ้อนทับ (อังกฤษ: overlay network) หมายถึง เครือข่ายคอมพิวเตอร์ที่ถูกสร้างให้อยู่ชั้นบนถัดจากเครือข่ายอื่น ๆ ที่มีอยู่แล้ว เช่น อยู่ชั้นบนของเครือข่ายระดับเดียวกัน (peer-to-peer  network) โหนดต่าง ๆ ที่อยู่ภายในเครือข่ายซ้อนทับสามารถถูกเชื่อมต่อกันได้ในลักษณะที่เรียกว่า เสมือนจริง หรือ virtual หรือ logical links ซึ่งแต่ละลิงก์ อาจจะเชื่อมโยงกันผ่านกับโหนดอื่น ๆ ที่ตั้งอยู่ห่างไกลในระยะทางของเครือข่ายจริง หรือ underlying network
ตัวอย่างเช่น ในระบบเครือข่ายแบบกระจาย (distributed systems) เช่น cloud computing เครือข่ายระดับเดียวกัน ระบบ client-server applications ต่างทำงานบนพื้นฐานของเครือข่ายซ้อนทับ เพราะโหนดเหล่านี้ต้องปฏิบ้ติการอยู่ชั้นบนระดับอินเทอร์เน็ต ถูกสร้างขึ้นให้ซ้อนทับอยู่ชั้นบนของเครือข่ายที่เชื่อมโยงกันด้วยระบบโทรศัพท์
การใช้งานในเครือข่ายซ้อนทับ > ในระบบการสื่อสารแบบโทรคมนาคม

เครือข่ายซ้อนทับได้รับการใช้งานในด้านโทรคมนาคม เพราะระบบสามารถปฏิบัติการในรูปแบบอุปกรณ์ดิจิทัล circuit switching และเส้นใยนำแสง
Telecommunication transport networks และ IP networks (ที่ควบรวมเครือข่ายอินเทอร์เน็ตอย่างกว้างขวาง) ทั้งหมดจะตั้งอยู่ด้านบนอย่างน้อย บน optical layer, transport layer และ IP หรือ circuit layers (ในกรณีของ PSTN)
การใช้งานในเครือข่ายซ้อนทับ > การทำงานที่อยู่ชั้นบนของอินเทอร์เน็ต

ปัจจุบัน อินเทอร์เน็ตได้ปฏิบ้ติการบนพื้นฐานของหลากหลายเครือข่ายที่อยู่ด้านล่าง ที่สามารถถูกสร้างขึ้นเพื่อประโยชน์ในการจัดการด้านการค้นหาเส้นทางระหว่างโหนดในเครือข่ายการจัดเส้นทางเพื่อส่งข้อความไปยังโหนดปลายทางด้วยการกำหนดค่าที่อยู่ของโหนดด้วยเลขที่อยู่ไอพี ตัวอย่าง ในระบบ distributed hash table ได้นำวิธีการจัดเส้นทางข้อความไปยังโหนดที่มีที่อยู่ในแบบlogical address เพราะโหนดต่าง ๆ จะไม่มีวันรู้จักที่อยู่เลขที่อยู่ไอพีของโหนดปลายทางได้ล่วงหน้าก่อน
เครือข่ายซ้อนทับเป็นวิธีการหนึ่งที่ถูกนำเสนอให้เป็น วิธีการหนึ่งในการพัฒนาปรับปรุงประสิทธิภาพภายในระบบอินเทอร์เน็ต เช่น การจัดเส้นทาง เพิ่มคุณภาพในการบริการ ทำให้มั่นใจในคุณภาพของการให้บริการด้านสื่อต่าง ๆ สื่อแบบส่งต่อเนื่องในอดีตที่ผ่านมามีการเสนอวิธีการดังกล่าวเช่น IntServ, DiffServ,และ IP multicast แต่ไม่เป็นที่รู้จักและยอมรับอย่างกว้างขวาง เพราะ วิธีการเหล่านั้นจำเป็นต้องอาศัยการพัฒนาด้านอุปกรณ์ทั้งหมดของอุปกรณ์จัดเส้นทางที่ใช้เชื่อมโยงในเครือข่าย
อีกนัยหนึ่ง เครือข่ายซ้อนทับสามารถนำมาใช้งานได้ บน end-host ให้ปฏิบัติการด้านเกณฑ์วิธีซ้อนทับที่ปราศจากการเชื่อมต่อกันระหว่างผู้ให้บริการอินเทอร์เน็ต บนชั้นการปฏิบัติงานของเครือข่ายซ้อนทับไม่ต้องมีศูนย์กลางควบคุมในกรณี ส่งกลุ่มข้อมูลในการจัดเส้นทางระหว่างโหนดชั้นบน และในขั้นตอนการส่งกลุ่มข้อมูลในเครือข่ายชั้นล่างสุด แต่โหนดบนชั้นทับซ้อนสามารถถูกควบคุมได้ เช่น การจัดลำดับของโหนดบนเครือข่ายระหว่างเส้นทางการส่งข้อความไปยังโหนดปลายทาง
ตัวอย่างของ Akamai Technologies เป็นผู้จัดการเครือข่ายซ้อนทับที่นำเสนอความเชื่อถือได้และการส่งข้อความที่มีประสิทธิภาพในด้านเนื้อหา (เกี่ยวกับการแพร่สัญญาณเฉพาะกลุ่ม) ส่วนในด้านงานวิจัยเกี่ยวกับการศึกษา ประกอบไปด้วย End System Multicast เก็บถาวร 2005-02-21 ที่ เวย์แบ็กแมชชีน และ Overcast สำหรับแพร่สัญญาณเฉพาะกลุ่ม; RON (Resilient Overlay Network) นำเสนอด้าน resilient routing; และ OverQoS นำเสนอในด้านคุณภาพของการรับประกันการบริการระหว่างโหนดภายในเครือข่าย
ตัวอย่างของ Virtela Technology Services เป็นผู้จัดหา overlay network โดยการสร้างเครือข่ายที่เชื่อมโยงระหว่างเมือง หรือ ประเทศ ที่มากกว่า 90 ประเทศเข้าด้วยกัน โดย overlay network จะตั้งอยู่ชั้นบนของระบบ ผู้จัดหารด้าน telecom ที่อยู่ต่างพื้นที่กันมากกว่า 500 บริษัท
รายชื่อเกณฑ์วิธีเครือข่ายซ้อนทับ

เกณฑ์วิธีเครือข่ายซ้อนทับ ที่ปฏิบัติงานบนพื้นฐานของ TCP/IP ประกอบไปด้วย :
Distributed hash tables (DHTs) เช่น KAD และเกณฑ์วิธีอื่น ๆ ที่อยู่บนพื้นฐานของขั้นตอนวิธี Kademlia algorithm ตัวอย่างเช่น
JXTA
และเกณฑ์วิธีอื่น ๆ ของpeer-to-peer protocols ประกอบไปด้วย Gnutella, Gnutella2, Freenet และ I2P ตัวอย่างเกณฑ์วิธี : Limewire, Shareaza, utorrent, เป็นต้น )
PUCC
Solipsis: France Télécom เป็นระบบที่เกี่ยวข้องกับการแชร์ระบบขนาดใหญ่ หรือ massively shared virtual world
เกณฑ์วิธีเครือข่ายซ้อนทับที่ปฏิบ้ติงานบนพื้นฐานของ UDP/IP ประกอบด้วย:
Real Time Media Flow Protocol - Adobe Flash
แหล่งข้อมูลอื่น

List of overlay network implementations, July 2003 เก็บถาวร 2020-02-03 ที่ เวย์แบ็กแมชชีน
Resilient Overlay Networks
Overcast: reliable multicasting with an overlay network
OverQoS: An overlay based architecture for enhancing Internet QoS
รูป 1: ตัวอย่างเครือข่ายซ้อนทับ
รูป 2 : แบ่งเครือข่ายซ้อนทับออกเป็น logical layers
เครื่องปฏิกรณ์ความร้อนนิวตรอน

บทความหลัก: เครื่องปฏิกรณ์นิวเคลียร์
เครื่องปฏิกรณ์ความร้อนนิวตรอน (อังกฤษ: Thermal-neutron reactor) คือ เครื่องปฏิกรณ์นิวเคลียร์แบบใช้ช้าหรือความร้อนนิวตรอน ("ความร้อน" ที่นี้ไม่ได้หมายความถึงความร้อนในทางความรู้สึกจริง แต่หมายถึงในทางสภาพสมดุลทางความร้อนด้วยปฏิกิริยาระดับกลางของเชื้อเพลงเครื่องปฏิกรณ์ ตัวหน่วงความเร็ว และโครงสร้าง ซึ่งมีพลังงานต่ำกว่านิวตรอนเร็วที่เป็นผลิตภัณฑ์ขั้นต้นของการแบ่งแยกนิวเคลียส (ฟิชชัน))
ในเครื่องปฏิกรณ์โรงไฟฟ้านิวเคลียร์ส่วนมากเป็นเครื่องปฏิกรณ์ความร้อนและใข้ตัวหน่วงนิวตรอนในการลดความเร็วนิวตรอน จนกว่ามันจะเข้าใกล้พลังงานจลน์โดยเฉลี่ยของอนุภาคโดยรอบ นั่นคือเพื่อลดความเร็วของนิวตรอนให้ความร้อนนิวตรอนต่ำลง นิวตรอนไม่มีประจุไฟฟ้าช่วยให้พวกมันทะลวงลึกลงไปถึงเป้าหมายและใกล้กับนิวเคลียสได้ ดังนั้น การกระจายนิวตรอนโดยแรงนิวเคลียร์ บางนิวไคลด์จึงมีการกระจายขนาดใหญ่
ครอสส์เซกชั่นนิวเคลียร์ของยูเรเนียม-235 สำหรับความช้าของความร้อนนิวตรอนอยู่ที่ประมาณ 1000 บาร์น ขณะที่นิวตรอนเร็วอยู่ในอันดับ 1 บาร์น เพราะฉะนั้นความร้อนนิวตรอนมีแนวโน้มมากขึ้นที่จะเป็นเหตุให้ยูเรเนียม-235 เกิดการฟิชชันมากกว่าจะถูกจับโดยยูเรเนียม-238 หากนิวตรอนอย่างน้อยหนึ่งตัวจากยูเรเนียม-235 เกิดฟิชชันปะทะกับนิวเคลียสอื่นและเป็นสาเหตุให้เกิดการแบ่งแยกนิวเคลียส จากนั้นปฏิกิริยาลูกโซ่นิวเคลียร์จะดำเนินการต่อ หากปฏิกิริยาดำรงอยู่ได้ด้วยตัวมันเอง จะเรียกว่าปฏิกิริยาวิกฤต (Critical reaction) และมวลของยูเรเนียม-235 จะต้องการผลิตภัณฑ์เงื่อนไขวิกฤต (Critical condition) เรียกว่า มวลวิกฤต
เครื่องปฏิกรณ์ความร้อนประกอบด้วยดังต่อไปนี้
ตัวหน่วงนิวตรอน ในการลดความเร็วของนิวตรอน ในเครื่องปฏิกรณ์น้ำมวลเบาและเครื่องปฏิกรณ์น้ำมวลหนักทั้งคู่ใช้เป็นตัวทำให้เย็นเครื่องปฏิกรณ์นิวเคลียร์
เชื้อเพลิงนิวเคลียร์ ซึ่งเป็นวัสดุฟิสไซล์ โดยทั่วไปเป็นยูเรเนียม
ภาชนะความดันเครื่องปฏิกรณ์ คือถังรับแรงดันที่ประกอบด้วยตัวทำให้เย็นและแกนเครื่องปฏิกรณ์นิวเคลียส
ตัวกันรังสี เพื่อปกป้องประชาชนและสิ่งแวดล้อมจากผลกระทบให้โทษของรังสีก่อไอออน
อาคารจัดเก็บจำกัด ซึ่งถูกออกแบบ ในกรณีฉุกเฉินเพื่อให้หลีกจากรังสี
เครื่องมือเพื่อควบคุมและติดตามระบบของเครื่องปฏิกรณ์
ดูเพิ่ม

เครื่องปฏิกรณ์นิวเคลียร์ผลิตเชื้อเพลิง
ยูเรเนียมเสริมสมรรถนะ
ระดับอุณหภูมิของนิวตรอน
เครื่องปฏิกรณ์นิวตรอนเร็ว
ยูเรเนียม-235
ยูเรเนียม-238
เครื่องปฏิกรณ์ทอเรียมฟลูออไรด์น้ำ
1 2  Squires, G.L. (2012, March 29). Introduction of the Theory of Thermal Neutron Scattering. https://books.google.com/books?hl=en&lr=&id=KUVD8KJt7_0C&oi=fnd&pg=PR9&dq=thermal-neutron+reactor&ots=1tn_4dppSF&sig=QDWkMU5-iW8_4GCXjItypUchKBQ#v=onepage&q=thermal-neutron%20reactor&f=false
↑  "Some Physics of Uranium". คลังข้อมูลเก่าเก็บจากแหล่งเดิมเมื่อ March 3, 2008. สืบค้นเมื่อ 2009-01-18.
เครื่องบินทะเล

กรัมแมน จี-111 อัลบาทรอสส์ เรือบินสะเทินน้ำสะเทินบกของสายการบินชาล์กส์นำเครื่องลงที่อ่าวไมอามีในเดือนมีนาคม ค.ศ. 1987
เครื่องบินทะเล หรือ เครื่องบินน้ำ (อังกฤษ: sea plane) เป็นอากาศยานปีกตรึงที่สามารถนำเครื่องขึ้นและลงบนน้ำได้ เครื่องบินทะเลที่สามารถนำเครื่องขึ้นและลงในสนามบินได้ถือเป็นชนิดย่อยของเครื่องบินทะเลเรียกว่าอากาศยานสะเทินน้ำสะเทินบก (amphibian aircraft)  เครื่องบินทะเลและอากาศยานสะเทินน้ำสะเทินบกยังแบ่งได้อีก 2 ชนิดตามลักษณะบนพื้นฐานของเทคโนโลยีคือ เครื่องบินทุ่นลอยน้ำ (floatplane) และ เรือบิน (flying boat) บางครั้งเครื่องบินทะเลก็เรียกว่า hydroplane
ชนิด

เครื่องบินทะเลสามารถแบ่งได้ออกเป็น 2 ชนิดคือ เครื่องบินทุ่นลอยน้ำ และ เรือบิน
เครื่องบินทุ่นลอยน้ำ มีโป๊ะหรือทุ่นลอยยาวเรียวติดอยู่ใต้ส่วนลำตัวเครื่องบิน ปกติมี 2 ทุ่นแต่ก็อาจมีแบบอื่นอีก มีเพียง "โป๊ะ" เท่านั้นในเครื่องบินทุ่นลอยน้ำทั่วไปที่สัมผัสกับน้ำ ลำตัวเครื่องบินจะยังคงอยู่เหนือน้ำ เครื่องบินขนาดเล็กบางลำสามารถดัดแปลงให้กลายเป็นเครื่องบินทุ่นลอยน้ำได้เพราะเครื่องบินทุ่นลอยน้ำโดยทั่วไปก็เป็นเครื่องบินขนาดเล็กอยู่แล้ว เครื่องบินทุ่นลอยน้ำมีข้อจำกัดในความสามารถโดยไม่สามารถเผชิญกับคลื่นที่สูงกว่า 12 นิ้ว (0.31 เมตร) ได้ โป๊ะก็จะถูกเพิ่มเข้าไปในน้ำหนักเครื่องบินเปล่าและสัมประสิทธิ์ของแรงดัน เป็นผลให้ความสามารถในการบรรทุกลดลง ไต่ความสูงช้า และ ความเร็วลดลง
เรือบิน ส่วนที่ลอยน้ำหลักๆก็คือส่วนลำตัวเครื่องบิน ที่มีความสามารถคล้ายกับตัวเรือเมื่ออยู่ในน้ำ เรือบินส่วนมากกมักมีโป๊ะเล็กๆติดอยู่ที่ปีกเพื่อความสมดุล เครื่องบินทะเลขนาดเล็กไม่จำเป็นต้องเป็นเครื่องบินทุ่นลอยน้ำทั้งหมด แต่เครื่องบินทะเลขนาดใหญ่ทั้งหมดจะเป็นเรือบิน น้ำหนักที่มากกว่าจะมีส่วนช่วยลำตัวเครื่องบินให้ลอยน้ำ
คำว่า "seaplane" มักใช้แทน "floatplanes" ในภาษาอังกฤษแบบอังกฤษ แต่ในบทความนี้ทั้ง flying boats และ floatplanes ซึ่งเป็นชนิดของเครื่องบินทะเล ใช้ตามความนิยมแบบอเมริกา
อากาศยานสะเทินน้ำสะเทินบกสามารถนำเครื่องขึ้นและลงได้ทั้งบนทางวิ่งและในน้ำ เครื่องบินทะเลที่แท้จริงนั้นจะนำเครื่องขึ้นและลงได้ในน้ำเท่านั้น มีทั้ง เครื่องบินทุ่นลอยน้ำและเรือบินที่เป็นอากาศยานสะเทินน้ำสะเทินบก รวมทั้งยังมีลูกผสมด้วย ตัวอย่างเช่น เครื่องบินทุ่นลอยน้ำที่พับเก็บทุ่นได้ เครื่องบินทะเลสมัยใหม่มักเป็นอากาศเบา สะเทินน้ำสะเทินบก และเป็นแบบเครื่องบินทุ่นลอยน้ำ
เครื่องบินทุ่นลอยน้ำ
เครื่องยนต์สี่จังหวะ

ภาพเคลื่อนไหวแสดงการทำงานของเครื่องยนต์สี่จังหวะ 
1 ‐ ดูดไอดี
2 ‐ อัดไอดี
3 ‐ จุดระเบิด
4 ‐ คายไอเสีย
เครื่องยนต์สี่จังหวะ (อังกฤษ: four-stroke engine) เป็นเครื่องยนต์สันดาปภายในประเภทหนึ่ง ซึ่งลูกสูบมีช่วงชักเต็มกระบอกสูบอยู่สี่ชัก ได้แก่:
ดูด (Intake): ลูกสูบเลื่อนลง สูบไอดีเข้ามา ลิ้นไอดีเปิด เพื่อดูดไอดีเข้ามาในกระบอกสูบ ลิ้นไอเสียปิด
อัด (Compression): ลูกสูบเลื่อนขึ้น จากศูนย์ตายล่าง ขึ้นสู่ศูนย์ตายบน ลิ้นไอดีและลิ้นไอเสียปิดสนิท ไอดีถูกแรงดันอัดอย่างรวดเร็ว จนอุณหภูมิสูงถึง 700-900 องศาเซลเซียส
ระเบิด (ignite): ลูกสูบเลื่อนขึ้นไปกระแทกหัวเทียน(ในเครื่องยนต์เบนซิน)จุดประกายไฟเผาไหม้ไอดี เกิดการระเบิดขึ้นในห้องเผาไหม้ แรงระเบิดทำให้ลูกสูบเลื่อนลง ทำให้เพลาข้อเหวี่ยงเกิดการหมุน เครื่องยนต์ได้พลังงานในช่วงชักนี้เป็นการเปลี่ยนแปลงพลังงานความร้อนเป็นพลังงานกล
คาย (Exhaust): ลูกสูบเคลื่อนที่ขึ้น ลิ้นไอดีปิด ลิ้นไอเสียเปิด แก๊สไอเสียออกจากกระบอกสูบผ่านลิ้นไอเสีย, ท่อไอเสีย และออกสู่ชั้นบรรยากาศภายนอกเครื่องยนต์
ไอดีคือส่วนผสมของไอระเหยหรือละอองเชื้อเพลิงผสมกับอากาศ ไอดีจะถูกดูดเข้ากระบอกสูบหรือฉีดเข้ากระบอกสูบโดยหัวฉีดในช่วงชักดูด และไอดีจะถูกอัดให้มีอุณหภูมิสูงขึ้นประมาณ 700-900 องศาเซลเซียส แล้วไอดีถูกจุดระเบิดโดยประกายไฟแรงดันประมาณ 25,000 โวลต์จากเขี้ยวหัวเทียน เรียกช่วงชักนี้ว่าช่วงชักระเบิด หรือ "ช่วงชักงาน" แรงระเบิดทำให้ลูกสูบเลื่อนลง เครื่องยนต์ได้งานในช่วงชักนี้ ทำให้เพลาข้อเหวี่ยงเกิดการหมุน เป็นการเปลี่ยนพลังงานความร้อนเป็นพลังงานกล ช่วงชักคายลูกสูบเลื่อนขึ้น ลิ้นไอดี "ปิด" ลิ้นไอเสีย "เปิด" ไอเสียออกจากกระบอกสูบทางลิ้นไอเสียผ่านท่อไอเสียออกสู่ภายนอก เครื่องยนต์ทำงานครบ 4 ช่วงชัก